Η σύμβαση Διοίκησης και Διαχείρισης επιχείρησης υπό το πρίσμα του εταιρικού Δικαίου. Σύμβαση Management
Creators: name: Στεργιοπούλου, Ελένη-Παναγιώτα Νικολάου
Publisher: name: Aristotle University of Thessaloniki
Year: 2018
Subjects: Διοικητής
Υπό διαχείριση επιχείρηση
Σύμβαση
Management
Manager
Contract

description: Αντικείμενο της παρούσας εργασίας αποτελεί η σύμβαση management υπό το πρίσμα του εταιρικού δικαίου. Το βασικό στοιχείο της σύμβασης management, είναι ότι αποτελεί προϊόν της αρχής της ελευθερίας των συμβάσεων (361 ΑΚ) και είναι αρρύθμιστη στο νόμο. Έτσι, αναλύεται αρχικά η έννοια, τα χαρακτηριστικά της σύμβασης και έπειτα γίνεται συνοπτικά μια σύγκριση μεταξύ της αρρύθμιστης στο νόμο σύμβασης management με άλλες συγγενείς μορφές επώνυμων συμβάσεων, προκειμένου να αναδειχθούν οι ομοιότητες και οι διαφορές της με αυτές, ενώ διερευνάται παράλληλα και η νομική της φύση, καθώς και το νομικό πλαίσιο που τη διέπει. Στη συνέχεια, αναφέρονται διάφορες μορφές εμφάνισης της σύμβασης management, και μελετάται ο τρόπος κατάρτισης της σύμβασης, το περιεχομένου της, καθώς επίσης και τα δικαιώματα και οι υποχρεώσεις που απορρέουν από αυτήν, για τα συμβαλλόμενα μέρη. Ο πιο σημαντικός προβληματισμός που τίθεται στα πλαίσια της παρούσας εργασίας, και αποτελεί το κύριο αντικείμενο μελέτης, είναι το κατά πόσο είναι συμβατή η σύμβαση ανάθεσης της διοίκησης και διαχείρισης μιας εταιρίας, με τις αναγκαστικού δικαίου διατάξεις του εταιρικού δικαίου. Ειδικότερα, μέσα από την ενδελεχή ανάπτυξη του τρόπου διαχείρισης και εκπροσώπησης του κάθε εταιρικού τύπου, γίνεται μια προσπάθεια να διαφανούν οι προϋποθέσεις υπό τις οποίες είναι επιτρεπτή η μεταβίβαση των εξουσιών που ανήκουν στο νόμιμο διαχειριστικό όργανο κάθε εταιρείας. Ερευνάται ακόμη, μέχρι ποιο σημείο μπορούν να εκτείνονται οι μεταβιβασθείσες αρμοδιότητες στον manager, ως τρίτο πρόσωπο σε σχέση με την υπό διαχείριση εταιρία, ώστε να μη θίγεται η αυτονομία του νομικού προσώπου της εταιρίας αυτής. Περαιτέρω, επιχειρείται η ανάδειξη ζητημάτων ευθύνης του manager, είτε αυτός είναι φυσικό είτε νομικό πρόσωπο, τόσο απέναντι στην εταιρία, όσο και απέναντι στους τρίτους. H ευθύνη αυτή, πηγάζει από την ένταξή του manager στην οργάνωση και διοίκηση της υπό διαχείριση εταιρίας. Όσον αφορά την ευθύνη αυτή, αναπτύσσονται-προτείνονται πιθανοί τρόποι απαλλαγής του manager, ως διαχειριστή,, και τέλος, αναφέρονται οι λόγοι λύσης της εν λόγω σύμβασης.
description: The subject of this thesis is the management contract in the light of company law. The key element of the management contract is that it is a product of the principle of freedom of contracts (361 AK) and is unregulated in law.Firstly the meaning and the characteristics of a management contract are analyzed and then a comparison is made between the management contract, which is unregulated at law, and other regulated at law contracts. This comparison is made in order to highlight the similarities and differences between them and find its legal nature, as well as the legal framework governing it. Then various forms of the management contract are being referred and the content of the contract is examined, as well as the rights and obligations of the contracting parties. The most important consideration in the present thesis, which is the main subject of the study, is the compatibility of the management contract with the mandatory corporate law provisions. In particular, through thorough investigation of the way of management of each corporate type, an effort is made to clarify the conditions under which it becomes possible for a company to delegate its management to a manager (usually another company).It is also investigated, to which extent a manager, as a third party in relation to the managed company, can take decisions about another company, so as not to affect the autonomy of this company. Furthermore, an attempt is made to raise issues of responsibility of the manager. This responsibility stems from the fact that the manager becomes a part of the organization of the company being managed. With regard to this responsibility, some possible ways of discharging the manager are proposed/developed. Finally, some reasons of termination of a management contract are mentioned.